Robert Morley

Ikke til å forveksles med engelsk skuespiller av samme navn, Robert Morley (1908–1992)

Robert Alan Morley (født 22. desember 1957 i Oslo) er en norsk låtskriver og musikkprodusent. Han er utdannet klaverpedagog ved Barratt Due musikkinstitutt i Oslo. Han er tippoldebarn av Carl Ludvig Jacobsen.

Morley jobber som låtskriver, tekstforfatter, arrangør, lydtekniker og produsent. Han er mest kjent for å ha skrevet «Café le swing» i Melodi Grand Prix 1990 for Tor Endresen sammen med Eva Jansen og har vunnet den norske Melodi Grand Prix 1992 med sangen «Visjoner», sunget av Merethe Trøan, som også var et samarbeid med Eva Jansen. Eva og Robert skrev også «Barneøyne» for Kari Gjærum og Jannecke Øinæs (Melodi Grand Prix 1989).

Robert Morley har gjennom en årrekke jobbet for blant annet Disney, NRK, TV 2, Warner, Dreamworks, SF, og mer. Han har også produsert og jobbet med mange kjente artister.

Han har også deltatt i TV-serien Koht VS J-Diva på NRK.

Etter at samarbeidet med J-Diva var over, har Robert gått tilbake til å jobbe med tegnefilm igjen. Av de mer kjente, kan nevnes High School Musical 2, samt den meksikanske og argentinske utgaven av High School Musical. I tillegg instruerte han Camp Rock 1 & 2 med Tomine Harket i hovedrollen, de tre første Tingelingfilmene med Sandra Lyng Haugen i hovedrollen.  Robert har komponert en rekke låter, og har produsert plater for blant annet Anita Kanstad, kjent fra gruppen Silhouette og Melodi Grand Prix 1988. 

I 2009 instruerte Morley den norske versjonen av Det regner kjøttboller med Aksel Hennie og Jannecke Øinæs i de fremste rollene. I 2010 instruerte han filmen Grusomme Meg med Alex Rosén, Elsa Lystad, Per Christian Ellefsen og andre. I 2011 jobbet han som instruktør på en rekke serier for BBC, med to kinofilmer og noe for NRK.

I 2012 startet Robert sin egen label under navnet RAM Recordings. Han jobber for tiden med flere album som komponist og produsent. I tillegg produserte han tegnefilmer for bl.a. Netflix (2015).

Han var gift med Solfrid Gavang Morley (død 2018)

Førsteplasser på Norsktoppen 

 1990: (Komponist)- «Café le swing» for Tor Endresen
 1992: (Komponist) – «Visjoner» for Merethe Trøan
 2007: (Produsent/Musiker) – «Viken II» for Kari Ormestøyl
 2008: (Produsent/Musiker) – «Spinnville kjendiser» for Kari Ormestøyl

Diskografi

Album 
 1997: Kultur er så mangt - Salut SACD 74701

Medvirker også på:

 2014: Mitt Hjerte Er Ditt med Solfrid Gavang
 2015: Veien Til Himmelen med Solfrid Gavang
 2016: Absolutt Barnas Lollipop med Kathleeen Pettersson og Solfrid Gavang
2018 Solfrids Jul med Solfrid Gavang
2023 Good Troll Allan med Zuzana Martinsen
2023 Dobrý Trol Allan med Zuzana Martinsen
2023 Rozprávka Dobrý Trol Allan med Zuzana Martinsen

Singler 
 1988: Jo-ta-ta / Rutta På By'n med Finn Jansen
 1988: Bare Rundt Omkring / Abra-kadabra med Finn Jansen
 2014: Never Gonna Work No More
 2014: Pie Jesu/De Utstøtte med Solfrid Gavang
 2014: Jesus Er Og Blir Min Glede (Jesu Bleibet Meine Freude) av J.S. Bach med Solfrid Gavang
 2014: Christmas Lullaby med Solfrid Gavang
 2015: Pie Jesu med Solfrid Gavang
 2015: Candlelight Carol med Solfrid Gavang
 2016: Hot Water
 2016: Ett Liv För Mig / Aldrig Ska Jag Sluta Âlska Dig med Solfrid Gavang Morley
 2016: Angels' Carol med Solfrid Gavang Morley
2018: Marias Guttebarn med Solfrid Gavang Morley
2020: Den Deiligste Jeg Vet med Zuzana Martinsen
2022: Now No Murmur, Bide But Firmer / Her Vil Ties, Her Vil Bies med Zuzana Martinsen
2022: Breaking Hearts (Ain't What It Used To Be) med Zuzana Martinsen
2022: My Name Is Allan med Zuzana Martinsen
2022: I'm Still Standing med Zuzana Martinsen
2022: Robert vs Allan med Zuzana Martinsen
2022: White Christmas med Zuzana Martinsen
2023: Dans Litt Med Meg med Solfrid Gavang

Melodi Grand Prix-finaler 

 1989: Barneøyne med Kari Gjærum og Jannecke Øinæs. Tekst: Eva Jansen Melodi: Robert Morley Arrangement: Atle Bakken og Per Kolstad
 1990: Café le swing med Tor Endresen. Tekst Eva Jansen Melodi: Robert Morley Arrangement: Pete Knutsen
 1992: Visjoner med Merethe Trøan. Tekst Eva Jansen Melodi og Arrangement: Robert Morley Vinner. Arrangement for den internasjonale finalen var av Rolf Løvland

Eksterne lenker 
 Robert Alan Morleys artistside
 http://www.fremover.no/vis/personalia/greetings/24109290
 http://www.ta.no/vis/personalia/greetings/24136085

Norske låtskrivere